en en hbs_lat en en en en en en en gu gu la gu gu en en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu gu gu gu en en ca gu gu gu gu gu gu gu gu gu gu gu gu gu gu gu gu gu en en ca gu gu gu gu gu gu gu gu gu ca en gu gu gu gu gu gu gu gu gu gu gu gu gu gu gu gu gu gu gu gu gu gu en en ca gu gu gu gu gu gu gu gu gu gu gu gu gu gu gu en en ca gu en
August 2018 – Nikki Ni Kavita
Poems and Musings by Nikki Shah
તું મને આમ જ મળે છે 19-August-2018
Subscribe to NikkiNiKavita via Email
Enter your email address to subscribe to this blog and receive notifications of new poems by email.
મનમાં અજબની અકળામણ થતી જાય છે,
તારા દર્દનો અહેસાસ કરાવતી જાય છે.
જાણે એક સૂનામી આવી જાય છે,
દરિયાના વહેણમાં બધુ વહાવી જાય છે.
ગભરામણ એવી મનને થતી જાય છે,
જાણે ધડકનો સાથ છોડતી જાય છે.
મનમાં અજબની અકળામણ થતી જાય છે,
તારા દર્દનો અહેસાસ કરાવતી જાય છે.
વીજળીનો ચમકાર મને સ્પર્શી જય છે,
તોફાન આવવાની આગાહી બસ કરતી જાય છે.
કેમ મારા શ્વાસોની ધાર વધતી જાય છે,
અને મારી બેચેની વધારતી જાય છે.
દરિયાની લહેરો કેમ જાણે વધતી જાય છે,
મારી હર ખુશી રેતી સાથે વહાવી જાય છે.
મનમાં અજબની અકળામણ થતી જાય છે,
તારા દર્દનો અહેસાસ કરાવતી જાય છે.
જેના પર કર્યો વિશ્વાસ એ જ વિશ્વાસઘાત કરતી જાય છે,
દોષ નથી તારો કે દોષ નથી મારો દોસ્ત,
આ કર્મની સત્તા એનો રંગ દેખાડતી જાય છે.
The Audio Version of ‘કર્મની સત્તા’
Posted on 26-August-20186 Comments on કર્મની સત્તા
તું મને આમ જ મળે છે
રોજ તું મને સપનામાં મળે છે,
આંખો ખોલું તો મારા કાગળ પર મળે છે.
હંમેશાં મારા હાસ્યમાં મળે છે,
યાદોથી ભરેલા મારા રુદનમાં મળે છે.
આમ તો મારા હાવભાવમાં પણ મળે છે,
દુનિયા પણ જોઈલે એમ મારી આંખોમાં મળે છે.
સાંભળે તો મારી વાતોમાં મળે છે,
મને જો વાંચે તો મારા મુખ પર પણ તું મળે છે.
ઉદાસ હોઉં તો મારી ચુપીમાં તું મળે છે,
ક્યારેક ક્યારેક મારા ગુસ્સામાં પણ તું મળે છે.
ચાલુ તો મારા પડછાયામાં તું મળે છે,
અને બેસી જાઉં તો મારા વિચારોમાં પણ તું મળે છે.
કેમ તું હંમેશાં મારા શબ્દોમાં મળે છે?
આમ જ તું મને અને દુનિયાને મારી કવિતામાં જ મળે છે.
The Audio Version of ‘તું મને આમ જ મળે છે’
Posted on 19-August-201819-August-20182 Comments on તું મને આમ જ મળે છે
“નીકીની કવિતાને વર્ષ થઈ ગયું,
આજે મારું સપનું હકીકત બની ગયું.”
આપણા બાળકનો પ્રથમ જન્મદિવસ હોય એવી એક લાગણીનો અનુભવ કરું છું. એવી એક ખુશી જેને શબ્દોમાં વ્યક્ત કરવી મારા માટે ખૂબ જ અઘરી છે. કવિતા લખવાની પ્રેરણા મિતેન પાસેથી શરુ થઈ. પ્રીત-મીત એક તાકાત બનતા ગયા અને હમેશાં મારુ પ્રોત્સાહન બનતા ગયા. રોજની બનતી અને ઘણી પરિસ્થિતિઓ શબ્દોમાં રચાતી ગઈ અને નીકીની કવિતા બસ આમ લખાતી ગઈ.
“શબ્દોની રચનાઓથી કવિતા બનતી ગઈ,
મારા રસ્તાને જાણે મંજિલ મળતી ગઈ.”
સૌ પ્રથમ નીલ, એક મિત્રનો આભાર માનું છું કારણ નીકીની કવિતાનો પાયો જ વર્ષ પહેલા એને નાંખ્યો હતો. કેમ તારી કવિતા બસ તારા સુધી રહે? એમ કહી આ blog ની શરૂઆત એને કરી.
દર રવિવારે છેલ્લા એક વર્ષથી નીકીની કવિતા દરેક વાચક સુધી પહોંચાડી રહી છું. જોત જોતમાં મારા શબ્દોમાં સમાયેલી લાગણી કે પછી દર્દ અને નીકીની કવિતા ના વાચક વધતા ગયા. આજે દરેક વાચકનો હું દિલથી આભાર માનું છું. બસ આમ જ મને પ્રોત્સાહન આપતા રહેજો એ જ વિનંતી. 🙏
Posted on 18-August-20186 Comments on જન્મદિવસ
થોડી થોડી ક્યારેક ગુસ્સે થઈ જાઉં છું,
બસ તારી ચિંતાના કારણે અકળાઈ જાઉં છું.
મોડી મોડી રાતોના તારા ઉજાગરા,
ને સવારની તારી આળસથી તપી જાઉં છું,
બસ તારી ચિંતાના કારણે અકળાઈ જાઉં છું.
દરેક વાતમાં તારી સમજ અને આવડત,
ને સ્વાસ્થ્ય ને લઈને તારી નાદાનીથી ગૂંગળાય જાઉં છું,
બસ તારી ચિંતાના કારણે અકળાઈ જાઉં છું.
થોડી થોડી ક્યારેક ગુસ્સે થઈ જાઉં છું,
બસ તારી ચિંતાના કારણે અકળાઈ જાઉં છું.
દરેક સપના પૂરા કરવાની તારી આવડત,
પણ ઊભા થતા તારી તકલીફ જોઈને રડી જાઉં છું,
બસ તારી ચિંતાના કારણે અકળાઈ જાઉં છું.
બધી જ મારી વાતોને માન આપતો,
બસ આજ વાતને નથી ગણગારતો ત્યાં જ હું તૂટી જાઉં છું ,
બસ તારી ચિંતાના કારણે અકળાઈ જાઉં છું.
સમજીલે આજે મારી વાત બરાબર,
આજે છું તો તને સમજાવી જાઉં છું ,
થોડી નહી ક્યારેક ઘણી ગુસ્સે થઈ જાઉં છું ,
બસ તારી ચિંતાના કારણે અકળાઈ જાઉં છું.
The Audio Version of ‘તારી ચિંતા’
Posted on 12-August-201818 Comments on તારી ચિંતા
રોજ તને મનાવવાનું મારાથી નહી બને,
ને તારી સાથે વાત ના કરું મારાથી નહી બને.
તું રોજ બહાના શોધીને રાખ મને સમજાવવાનાં,
પણ આમ સાથે રહેવું મારાથી નહી બને.
હું અઢી અક્ષરની વાત સમજી ગઈ બધી,
પણ તને સમજાવવું મારાથી નહી બને.
તું રોજ વરસાદને ભલે બારીએથી જોજે,
પણ સાવ કોરા રહેવાનું મારાથી નહી બને.
તું મને યાદ કરે કે ના પણ કરે, દોસ્ત,
તને ભૂલી જવાનું મારાથી નહી બને.
સાચવી લે જે આ સંબંધને ચેતવી દઉં છું,
જતી રહીશ તો પાછી લાવવી તારાથી નહી બને.
The Audio Version of ‘મારાથી નહી બને’
Posted on 5-August-20188 Comments on મારાથી નહી બને
Proudly powered by WordPress